cyanic-selkie/wikianc huggingface dataset:
ภาษามลยาฬัม
ไวยากรณ์
โครงสร้างประโยคของภาษามลยาฬัมเป็นแบบประธาน-กรรม- กริยา เช่นเดียวกับภาษากลุ่มดราวิเดียนอื่น ๆ คุณศัพท์และคำแสดงความเป็นเจ้าของนำหน้าคำนาม มีการกทางไวยากรณ์ 6 -7 การก คำกริยาเป็นไปตามกาล มาลาและเป้าหมาย แต่ไม่ผันตามบุคคล เพศ หรือจำนวน ยกเว้น รูปแบบโบราณหรือในกวีนิพนธ์
ระบบการเขียน
ในอดีตที่ผ่านมามีอักษรหลายชนิดใช้เขียนภาษามลยาฬัมได้แก่ อักษรวัตเตซุถุ อักษรโกเลซุถุ และอักษรมลยาฬัม จัดอยู่ในกลุ่มอักษรครันถะซึ่งเป็นรูปแบบของอักษรพราหมีที่แพร่หลายทางตอนใต้ และต่อมาได้พัฒนามาเป็นอักษรมลยาฬัมที่ใช้อยู่ในปัจจุบัน
อักษรมลยาฬัมมี 53 ตัว แบ่งเป็นสระ 16 ตัวและพยัญชนะ 37 ตัว รูปแบบดั้งเดิมของการเขียนถูกแทนที่ด้วยรูปแบบใหม่ที่ประดิษฐ์ขึ้นใน พ.ศ. 2524 ซึ่งมีการลดรูปพยัญชนะที่เคยมีแตกต่างกันถึง 900 แบบจนน้อยกว่า 90 แบบ ทำให้สามารถพิมพ์ด้วยอมพิวเตอร์และเครื่องพิมพ์ดีดได้ ภาษามลยาฬัมเคยเขียนด้วยอักษรอื่น เช่น อักษรอาหรับ อักษรซีเรียค   และอักษรละตินแต่ไม่เป็นที่นิยม อักษรอาหรับพบที่มัดดารอซะฮ์และหมู่เกาะลักษทวีป
สำเนียงและอิทธิพลจากภายนอก
อิทธิพลของภาษาสันสกฤตพบมากในรูปแบบมาตรฐานของภาษามลยาฬัมที่ใช้ในวรรณคดี คำยืมและอิทธิพลของภาษาฮีบรูและภาษาซีเรียครวมทั้งภาษาลาดิโนพบมากในภาษามลยาฬัมของชาวยิว ส่วนในชุมชนชาวคริสต์จะพบอิทธิพลของภาษาอังกฤษ ภาษาโปรตุเกส ภาษาซีเรียคและภาษากรีก ส่วนชุมชนของชาวมุสลิมจะพบอิทธิพลของภาษาอาหรับและภาษาเปอร์เซีย สำเนียงของชาวมุสลิมที่รู้จักกันดีคือสำเนียงมัปปิลาที่พูดในบริเวณมาลาบาร์ของรัฐเกรละ ส่วนสำเนียงอื่น ๆ จะพบทางเหนือของรัฐเกรละ
กลุ่มการเงินเอสวีบี
กลุ่มการเงินเอสวีบี (SVB Financial Group, SVB) เป็นบริษัทที่มีการประกอบธุรกิจหลักโดยการถือหุ้นในธุรกิจที่ให้บริการทางการเงิน มีสำนักงานใหญ่อยู่ที่เมืองแซนตาแคลรา รัฐแคลิฟอร์เนีย สหรัฐ หน่วยธุรกิจหลักของบริษัทคือธนาคารซิลิคอนแวลลีย์ (Silicon Valley Bank) จนกระทั่งเหตุการณ์ธนาคารล้มในเดือนมีนาคม พ.ศ. 2566 บริษัทมีรายชื่อเป็นสมาชิกของดัชนีเอสแอนด์พี 500 แต่จะถูกนำออกจากดัชนีก่อนเปิดการซื้อขายในวันที่ 15 มีนาคม พ.ศ. 2566
นอกจากธนาคารซิลิคอนแวลลีย์แล้ว บริษัทเงินทุนเอสวีบี (SVB Capital) ของกลุ่มยังจัดการกองทุนของทั้งลูกค้าและของธนาคารขนาดรวม 9.5 พันล้านดอลลาร์ที่ลงทุนในกองทุนของธุรกิจเงินร่วมลงทุน ธนาคารลูกค้าบุคคลรายใหญ่ (SVB Private) พร้อมด้วยบริการการลงทุน และบริษัทสาขาซึ่งบริการบริหารความมั่งคั่ง (SVB Wealth) ดำเนินการให้คำแนะนำและบริการด้านการบริหารการลงทุน บริษัทหลักทรัพย์เอสวีบี (SVB Securities) ให้บริการด้านวาณิชธนกิจแก่บริษัทต่าง ๆ ในอุตสาหกรรมทางด้านเทคโนโลยีและการดูแลสุขภาพ ในเดือนมีนาคม พ.ศ. 2566 ธนาคารซิลิคอนแวลลีย์ประสบกับปัญหาการแห่ถอนเงินและต้องถูกปิดกิจการ
ประวัติ
กลุ่มการเงินเอสวีบี ก่อตั้งขึ้นเมื่อวันที่ 23 เมษายน พ.ศ. 2525 ในชื่อ Silicon Valley Bancshares โดยความคิดบิล บิกเกอร์สตาฟ (William Edward Biggerstaff) และโรเบิร์ต เมเดียริส (Robert W. Medearis) ภายหลังเกมโป๊กเกอร์ ต่อมาธนาคารซิลิคอนแวลลีย์ (Silicon Valley Bank) ได้จัดตั้งขึ้นเป็นบริษัทในเครือเมื่อวันที่ 17 ตุลาคม พ.ศ. 2526
ใน พ.ศ. 2531 จดทะเบียนเป็นบริษัทมหาชนและได้ทำการเสนอขายหุ้นใหม่แก่ประชาชนทั่วไปเป็นครั้งแรก โดยระดมทุนได้ 6 ล้านดอลลาร์
ราคาหุ้นของบริษัทเพิ่มขึ้นสูงผ่านภาวะเศรษฐกิจฟองสบู่ดอตคอม แต่ร่วงลง 50% เมื่อภาวะฟองสบู่แตก บริษัทได้จดทะเบียนใหม่ภายใต้กฎหมายบริษัทของมลรัฐเดลาแวร์ใน พ.ศ. 2542 โดยเคน วิลคอกซ์ (Ken P. Wilcox) ดำรงตำแหน่งประธานเจ้าหน้าที่บริหารในปี 2543
บริษัทหลักทรัพย์เอสวีบี (SVB Securities) ซึ่งเป็นหน่วยงานด้านวาณิชธนกิจของบริษัทได้ขยายธุรกิจในปี 2544 ด้วยการเข้าซื้อกิจการของบริษัทแอลเลียนต์ พาร์ตเนอร์ส (Alliant Partners) ในแพโลแอลโต ด้วยมูลค่า 100 ล้านดอลลาร์ ใน พ.ศ. 2545 จากการสั่งสมประสบการณ์และความสัมพันธ์กับผู้ร่วมทุนและผู้ประกอบการที่มั่งคั่ง บริษัทได้เข้าสู่ธุรกิจธนาคารลูกค้าบุคคลรายใหญ่อย่างเป็นทางการ
เมื่อวันที่ 31 พฤษภาคม พ.ศ. 2548 Silicon Valley Bancshares เปลี่ยนชื่อเป็น SVB Financial Group ซึ่งเป็นการส่งสัญญาณถึงการกระจายความเสี่ยงของบริษัทออกจากการเป็นธนาคารพาณิชย์
ในเดือนธันวาคม พ.ศ. 2551 กลุ่มการเงินเอสวีบี ได้รับเงินลงทุนมูลค่า 235 ล้านดอลลาร์จากกระทรวงการคลังสหรัฐผ่านโครงการบรรเทาสินทรัพย์ที่มีปัญหา (Troubled Asset Relief Program) กระทรวงการคลังสหรัฐได้รับเงินปันผลจำนวน 10 ล้านดอลลาร์จากกลุ่มการเงินเอสวีบี และในเดือนธันวาคม พ.ศ. 2552 บริษัทได้ซื้อหุ้นคืนและใบสำคัญแสดงสิทธิที่ถือครองโดยรัฐบาล โดยระดมทุนผ่านการขายหุ้นจำนวน 300 ล้านดอลลาร์
ในปี 2558 เกรก เบคเกอร์ ซีอีโอของบริษัทระบุว่า เอสวีบีไม่มีแผนในการกลับเข้าสู่ภาควาณิชธนกิจอีกครั้งเหมือนก่อนปี 2549
ในเดือนมกราคม พ.ศ. 2562 กลุ่มการเงินเอสวีบี เข้าซื้อกิจการ Leerink Partners LLC และเปลี่ยนชื่อธุรกิจเป็นเอสวีบีลีริงก์ (SVB Leerink) ในปี 2564 เอสวีบีเข้าซื้อกิจการ Boston Private Financial Holdings และควบรวมบริษัทย่อย Boston Private Bank & Trust เข้าเป็นธนาคารซิลิคอนแวลลีย์ (Silicon Valley Bank) และ SVB Private ใน พ.ศ. 2565 เอสวีบีได้เข้าซื้อบริษัทวิจัยด้านสื่อและโทรคมนาคม MoffettNathanson และในเดือนกุมภาพันธ์ พ.ศ. 2565 SVB Leerink ได้รับการเปลี่ยนชื่อเป็น SVB Securities
ในเดือนมีนาคม พ.ศ. 2566 ธนาคารซิลิคอนแวลลีย์ประสบปัญหาการแห่ถอนเงิน การล้มของธนาคารซิลิคอนแวลลีย์ถือเป็นเหตุการณ์ครั้งใหญ่ที่สุดนับตั้งแต่วิกฤตการณ์การเงิน พ.ศ. 2550–2551 โดยจัดตามขนาดสินทรัพย์ และใหญ่เป็นอันดับสองในประวัติศาสตร์ของสหรัฐ รองจากการล้มของสถาบันการเงินเพื่อที่อยู่อาศัยวอชิงตัน มิวชวล (Washington Mutual) เมื่อวันที่ 10 มีนาคม 2023 กรมคุ้มครองการเงินและนวัตกรรมแห่งแคลิฟอร์เนียสั่งปิดธนาคารซิลิคอนแวลลีย์ที่สำนักงานใหญ่แซนตาแคลรา และแต่งตั้งสถาบันประกันเงินฝากของสหรัฐ (FDIC) เป็นผู้รับโอนสินทรัพย์ โดยตั้งเป็นธนาคารเฉพาะกิจ และโอนเงินฝากที่รับประกันทั้งหมดจากธนาคารซิลิคอนแวลลีย์มาดำเนินการ กลุ่มการเงินเอสวีบีซึ่งเป็นบริษัทโฮลดิ้งไม่รวมอยู่ในการปิดธนาคารและไม่ส่งผลให้ถูกพิทักษ์ทรัพย์
บูคาเรสต์
บูคาเรสต์ (Bucharest; București, ) เป็นเมืองหลวง เมืองอุตสาหกรรมและเศรษฐกิจของประเทศโรมาเนีย เป็นเมืองที่ใหญ่ที่สุดของโรมาเนีย ตั้งอยู่ทางตะวันตกเฉียงใต้ของประเทศและตั้งอยู่ริมฝั่งแม่น้ำดึมบอวิตซา ทางตอนเหนือของแม่น้ำดานูบและพรมแดนประเทศบัลแกเรียประมาณ 60 กิโลเมตร
เมืองบูคาเรสต์มีระบุไว้ในเอกสารมาตั้งแต่ปี 1459 จากนั้นก็หายไปอันเนื่องจากการเปลี่ยนแปลงบ่อยครั้ง จนกลางเป็นเมืองหลวงของโรมาเนียในปี 1862 เป็นเมืองที่มีจุดแข็งในเรื่องเป็นศูนย์กลางของสื่อ วัฒนธรรม และศิลปะ มีสถาปัตยกรรมหลายรูปแบบ รวมถึงสถาปัตยกรรมประวัติศาสตร์ (สถาปัตยกรรมฟื้นฟูคลาสสิกและอาร์นูโว), สถาปัตยกรรมสมัยระหว่างสงคราม (เบาเฮาส์และอาร์ตเดโค), ยุคคอมมิวนิสต์ และยุคใหม่
ในช่วงระหว่าง 2 สงครามโลก ความงามด้านสถาปัตยกรรมของเมืองทำให้เมืองมีชื่อเล่นว่า "ปารีสแห่งตะวันออก" (Parisul Estului) หรือ "ปารีสน้อย" (Micul Paris) และถึงแม้อาคารหลายหลังและเขตในศูนย์กลางประวัติศาสตร์จะถูกทำลายในช่วงสงครามหรือแผ่นดินไหว รวมถึงโครงการปรับปรุงโครงสร้างเมืองของนิโคไล เชาเชสกู แต่ก็มีอาคารสวยงามหลงเหลืออยู่ ในยุคปัจจุบัน เมืองมีความรุ่งเรืองทางด้านเศรษฐกิจและวัฒนธรรม
จากข้อมูลเมื่อวันที่ 1 มกราคม ค.ศ. 2011 บูคาเรสต์มีประชากรอยู่ราว 1,883,425 คน เขตเมืองขยายเกินไปกว่าเมืองบูคาเรสต์และมีประชากรอยู่ 2 ล้านคน บูคาเรสต์เป็นเมืองที่ใหญ่ที่สุดเป็นอันดับ 4 ของสหภาพยุโรป นับจากจำนวนประชากรในเขตเมือง
ด้านเศรษฐกิจ ถือเป็นเมืองที่เจริญมั่งคั่งที่สุดในโรมาเนีย และเป็นหนึ่งในศูนย์กลางด้านอุตสาหกรรมและการขนส่งของยุโรปตะวันออก รวมถึงเป็นเมืองที่ครอบคลุมสิ่งอำนวยความสะดวกด้านการประชุม การศึกษา งานทางด้านวัฒนธรรม ศูนย์การค้า และบริเวณสันทนาการ
ซูการ์โน เบนจาโอ
ซูการ์โน เบนจาโอ (Sukarno Banjao) นักมวยสากลชาวฟิลิปปินส์ เกิดที่เมือง Cadiz City ประเทศฟิลิปปินส์ สถิติการชก 30 ครั้ง ชนะ 19 (น็อค 13) เสมอ 1 แพ้ 10
ประวัติ
เบนจาโอขึ้นชกมวยสากลครั้งแรกเมื่อ 18 กันยายน พ.ศ. 2542 ชนะน็อค หลุยส์ เอสกามีญาส ยก 1 ที่ ฟิลิปปินส์ จากนั้น ขึนชกชนะเป็นส่วนใหญ่ จนได้ชิงแชมป์ฟิลิปปินส์รุ่นไลท์ฟลายเวทเมื่อ 28 กรกฎาคม พ.ศ. 2544 แต่แพ้คะแนน โจวาน เพรสบีเตโร ไม่ได้แชมป์ จากนั้น เดินทางมาชิงแชมป์ PABA รุ่นฟลายเวทในไทย เมื่อ 16 เมษายน พ.ศ. 2545 แพ้คะแนน เด่นเก้าแสน เก้าวิชิต จากนั้นเบนจาโอยังขึ้นชกอย่างต่อเนื่อง และเคยมาชกในไทย แพ้คะแนน ดวงเพชร แสงมรกตและวิษณุ ก่อเกียรติยิมเมื่อ พ.ศ. 2546 จากนั้น ได้ขึ้นชิงแชมป์เงารุ่นฟลายเวท WBF ที่ว่าง เมื่อ 25 กันยายน พ.ศ. 2547 ชนะน็อค ยองกี้ อาฟรีซัด ยก 6 ได้แชมป์มาครอง และขึ้นชกป้องกันแชมป์ได้ 1 ครั้ง เมื่อ 27 พฤศจิกายน พ.ศ. 2547 ชนะน็อค วิษณุ ก่อเกียรติยิม ในยกที่ 9 ต่อจากนั้น เบนจาโอได้ชิงแชมป์ฟิลิปปินส์รุ่นซูเปอร์ฟลายเวทที่ว่างเมื่อ 17 มิถุนายน พ.ศ. 2548 แพ้คะแนน เซลโซ่ แดงก๊อด ไม่ได้แชมป์ เบนจาโอขึ้นชกครั้งสุดท้ายเมื่อ 18 พฤษภาคม พ.ศ. 2549 แพ้น็อค ฮาเวียร์ มาลูลัน ยก 4 จากนั้นก็แขวนนวมไป
จะลาลาบาด
จะลาลาบาด (ปาทาน/, Jalālābād) เป็นเมืองที่ใหญ่เป็นอันดับ 5 ในประเทศอัฟกานิสถาน โดยมีประชากรประมาณ 356,274 คน และทำหน้าที่เป็นเมืองหลักในจังหวัดนันการ์ฮาร์ ห่างจากคาบูลประมาณ 80 mi จะลาลาบาดตั้งอยู่ระหว่างแม่น้ำคาบูลและแม่น้ำคูนาร์ในที่ราบสูงทางใต้ของเทือกเขาฮินดูกูช ทางตะวันตกมีทางหลวงเชื่อมไปที่คาบูลและทางตะวันออกผ่านทางผ่านไคเบอร์ไปยังเมืองเปศวาร์ของประเทศปากีสถาน
ภูมิอากาศ
จะลาลาบาดมีสภาพภูมิอากาศแบบทะเลทรายเขตร้อน (BWh) และเป็นหนึ่งในเมืองที่ร้อนที่สุดในประเทศอัฟกานิสถาน โดยได้รับหยาดน้ำฝน 6 - 8 นิ้วต่อปี (152 - 203 มิลลิเมตรต่อปี) ซึ่งพบได้เฉพาะช่วงฤดูหนาวถึงฤดูใบไม้ผลิ และในช่วงฤดูร้อนอุณหภูมิสามารถเพิ่มขึ้นสูงสุดที่ 49 °C
เนื่องจากอุณหภูมิที่อบอุ่นในอัฟกานิสถานช่วงฤดูหนาว ทำให้จะลาลาบาด (ร่วมกับเปศวาร์) มักเป็น "เมืองหลวงฤดูหนาว" ของผู้นำอัฟกันมาหลายศตวรรษ โดยคนรวยจะย้ายไปที่บ้านพักตากอากาศในจะลาลาบาดเพื่อหลีกเลี่ยงอากาศหนาวที่คาบูล
ทรายย้อมสี
ทรายย้อมสี เป็นละครโทรทัศน์แนวดราม่า จากบทประพันธ์ของ กฤษณา อโศกสิน โดยนำมาสร้างเป็นละครโทรทัศน์มาแล้ว 2 ครั้ง
ครั้งแรกเมื่อปี พ.ศ. 2541 โดย บริษัท ทีวีซีน จำกัด บทโทรทัศน์ เพชร กำกับการแสดงโดย ยุทธนา ลอพันธุ์ไพบูลย์ นำแสดงโดย ปรียานุช ปานประดับ, ชัยวัฒน์ ฮิลเดอบรานด์, พรชิตา ณ สงขลา, สันติสุข พรหมศิริ ออกอากาศทุกพุธ-วันพฤหัสบดี เวลา 20.20 - 22.20 น. ทางช่อง 3
ครั้งที่ 2 ในปี พ.ศ. 2560 สร้างโดย อาร์เอส บทโทรทัศน์โดย วาทินีย์ กำกับการแสดงโดย บรรเจิด พุทธโศภิษฐ์ นำแสดงโดย นิดา พัชรวีระพงษ์, เกริกพล มัสยวาณิช, กฤตฎ์ อมรชัยฤกษ์ ออกอากาศทุกวันจันทร์-อังคาร เวลา 20:30 - 22:00 น. ทางช่อง 8 เริ่มตอนแรกวันจันทร์ที่ 5 มิถุนายน พ.ศ. 2560−8 สิงหาคม พ.ศ. 2560 และตั้งแต่วันที่ 3 กรกฎาคม พ.ศ. 2560 ออกอากาศทุกวันจันทร์-อังคาร เวลา 20:30 - 21:45 น. ทางช่อง 8
เรื่องย่อ
“มณียง” AE สาวที่สร้างรูปลักษณ์สวยงามเคลือบตัวเองไว้เพื่อให้ได้ทุกสิ่งที่ต้องการ มีชายหนุ่มเข้ามาในชีวิตเธอมากมาย ทั้ง “บูรณะ” เจ้านายที่หวังจะเคลมเธอ “กรรณ” คาสโนว่าตัวพ่อที่ใช้เงินซื้อทุกอย่าง “โชว” นายแบบหนุ่มหน้าใหม่ที่กำลังแจ้งเกิด แต่มีเพียงความดีและจริงใจของเด็กหนุ่มอย่าง “ราวี” เท่านั้นที่สั่นคลอนใจของมณียงได้ การมีราวีทำให้มณียงรู้สึกว่ามันอาจจะเป็นความรัก แต่เมื่อมี “ชลาใส” ก้าวเข้ามา ความสดใสที่ไร้ “เปลือก” เคลือบไว้กำลังทำให้มณียงอาจต้องเสียราวีไป มณียงต้องทำทุกอย่างเพื่อรักษาเปลือกของเธอและหัวใจของราวีไว้ แม้สุดท้ายมันอาจจะทำลายทั้งชีวิตและคุณค่าในตัวเธอเอง ติดตามชม “ทรายย้อมสี” ได้ทางช่อง8
เรตติ้ง
การตอบรับของละครเรื่องนี้ทั้งหมด 20 ตอนที่ได้ออกอากาศไป (เมื่อวันที่ 5 มิถุนายน พ.ศ. 2560 - 8 สิงหาคม พ.ศ. 2560) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยตั้งแต่ตอนที่ 1-20 อยู่ที่ 0.88
วัดพระประโทณเจดีย์วรวิหาร
วัดพระประโทณเจดีย์วรวิหาร เป็นพระอารามหลวงชั้นตรี ชนิดวรวิหาร เมื่อวันที่ 26 มีนาคม พ.ศ. 2527 โดยกระทรวงศึกษาธิการได้ประกาศตั้งเมื่อวันที่ 30 มีนาคม พ.ศ. 2527 ตั้งอยู่ที่หมู่ 1 ตำบลพระประโทน อำเภอเมืองนครปฐม จังหวัดนครปฐม อยู่ห่างจากพระปฐมเจดีย์ไปตามถนนเพชรเกษมทางทิศตะวันออกเป็นระยะทางประมาณ 2 กิโลเมตร จุดเด่นของวัดคือ พระประโทณเจดีย์ เป็นเจดีย์สมัยทวารวดี มีรูปแบบเดิมเป็นทรงโอคว่ำ มีการขุดพบวัตถุโบราณจำนวนมากที่วัดแห่งนี้ เช่น พระพุทธรูป เศียรพระพุทธรูปปูนปั้น พระดินเผา รวมทั้งโลหะสำริดรูปพญาครุฑเหยียบนาค ซึ่งรัชกาลที่ 6 ทรงใช้เป็นเครื่องหมายราชการของพระองค์ นับเป็นอีกหนึ่ง
สำนักงานพระพุทธศาสนาแห่งชาติสันนิษฐานว่าสร้างวัดขึ้นราว พ.ศ. 2324 วัดตั้งอยู่เหนือองค์พระประโทณเจดีย์ประมาณ 20 เมตร สันนิษฐานว่าย้ายมาจากที่เดิมเมื่อ 200 ปีเศษ เนื่องจากพบจารึกตัวหนังสือและตัวเลขด้วยปูนบอกว่าซ่อมเมื่อ พ.ศ. 2456 บริเวณกุฏิ วัดได้รับพระราชทานวิสุงคามสีมา เมื่อ พ.ศ. 2327 จากตำนานพญากง พญาพาน พญาพานสร้างพระประโทนเจดีย์เพื่อไถ่บาปที่ได้ฆ่ายายหอมผู้เลี้ยงดูมา ทั้งพระปฐมเจดีย์และพระประโทนถูกทอดทิ้งไว้ในป่าหลายร้อยปี จนในสมัยกรุงรัตนโกสินทร์ ขณะพระจอมเกล้าเจ้าอยู่หัวทรงผนวชอยู่ ได้ธุดงค์ไปพบเข้า จึงกราบทูลรัชกาลที่ 3 แต่พระองค์ไม่เห็นว่าจะเกิดประโยชน์อะไรหากจะปฏิสังขรณ์ขึ้นมา จนพระองค์ครองราชย์จึงได้บูรณะ
ปัจจุบันมีสถานที่ราชการตั้งอยู่ในพื้นที่วัด คือ วิทยาลัยเทคนิคนครปฐม สำนักงานเขตพื้นที่การศึกษานครปฐม เขต 1 (เดิมคือสำนักงานการประถมศึกษาจังหวัดนครปฐม) โรงเรียนวัดพระประโทณเจดีย์ สำนักงานเทศบาลธรรมศาลา ตำบลธรรมศาลา เจ้าอาวาสองค์ปัจจุบันคือ พระราชเจติยาภิบาล (จวน ธมฺมธโร)(สกุลเดิม:อิ่มเขียว)
เจ้าหญิงแอนน์ พระราชกุมารี
เจ้าหญิงแอนน์ พระราชกุมารี (Anne, Princess Royal; 15 สิงหาคม ค.ศ. 1950) หรือพระนามเต็ม แอนน์ อีลิซาเบท อลิซ หลุยส์ (Anne Elizabeth Alice Louise) เป็นพระราชบุตรพระองค์ที่สองและเป็นพระราชธิดาเพียงพระองค์เดียวในสมเด็จพระราชินีนาถเอลิซาเบธที่ 2 แห่งสหราชอาณาจักร กับเจ้าชายฟิลิป ดยุกแห่งเอดินบะระ เมื่อแรกประสูติกาล พระองค์อยู่ในลำดับที่สามแห่งการสืบราชสันตติวงศ์สหราชอาณาจักรต่อจากเจ้าหญิงเอลิซาเบธ (พระชนนี – พระยศในขณะนั้น) และเจ้าชายชาลส์ (พระยศในขณะนั้น) พระเชษฐา และเคยอยู่ในลำดับที่สองหลังพระชนนีขึ้นเสวยราชสมบัติ แต่ปัจจุบันทรงอยู่ในลำดับที่สิบเจ็ดแห่งการสืบราชสันตติวงศ์
พระองค์เป็นที่รู้จักการประกอบพระกรณียกิจด้านการกุศลและทรงอุปภัมภ์องค์กรต่าง ๆ กว่า 200 แห่ง รวมทั้งยังมีพระอัจฉริยภาพด้านการขี่ม้า พระองค์ได้รับเหรียญเงินสองเหรียญในปี 1975 และเหรียญทองหนึ่งเหรียญในปี 1971 จากการแข่งขันในรายการการแข่งม้าประเภทอีเวนติ้งชิงแชมป์ยุโรป (European Eventing Championships) และเป็นสมาชิกของราชวงศ์แห่งสหราชอาณาจักรพระองค์แรกที่ทรงเข้าร่วมการแข่งขันกีฬาโอลิมปิก เจ้าหญิงแอนน์ได้รับพระราชทานอิสริยยศเป็น ราชกุมารี ในปี 1987 และเป็นพระราชกุมารีพระองค์ที่เจ็ด
พระชนม์ชีพในวัยเยาว์
เจ้าหญิงแอนน์ประสูติเมื่อวันที่ 15 สิงหาคม พ.ศ. 2493 ณ พระตำหนักแคลเรนซ์ ในลอนดอน เป็นพระธิดาพระองค์เดียวในเจ้าชายฟิลิป ดยุกแห่งเอดินบะระ และเจ้าหญิงเอลิซาเบธ ดัชเชสแห่งเอดินบะระ (สมเด็จพระราชินีนาถเอลิซาเบธที่ 2 แห่งสหราชอาณาจักร)
แอนน์ทรงรับบับติศมาที่ห้องดนตรีในพระราชวังบักกิงแฮม เมื่อวันที่ 21 ตุลาคม พ.ศ. 2493 มีพระบิดาและพระมารดาทูนหัวคือ เอิร์ลเมานต์แบ็ตเทนแห่งพม่า แอนดรูว์ เอลฟินสโตน สมเด็จพระราชินีเอลิซาเบธ พระราชชนนี เจ้าหญิงแอนดรูว์แห่งกรีซและเดนมาร์ก และเจ้าหญิงมาร์การีตาแห่งกรีซและเดนมาร์ก
ใน พ.ศ. 2491 ก่อนที่เจ้าชายชาลส์ พระเชษฐาของพระองค์จะเสด็จพระราชสมภพไม่นาน สมเด็จพระเจ้าจอร์จที่ 6 แห่งสหราชอาณาจักร มีพระราชโองการให้พระราชโอรสธิดาทุกพระองค์ที่ประสูติจากเจ้าหญิงเอลิซาเบธ ดัชเชสแห่งเอดินบะระ จะทรงดำรงพระอิสริยยศเจ้าชายหรือเจ้าหญิงแห่งสหราชอาณาจักรบริเตนใหญ่(Great Britain)​และไอร์แลนด์เหนือตั้งแต่แรกประสูติทุกพระองค์
การศึกษา
เจ้าหญิงแอนน์ทรงเริ่มต้นการศึกษาจากชั้นเรียนขนาดเล็กซึ่งเข้ามาถวายพระอักษรที่พระราชวังบักกิงแฮม ใน พ.ศ. 2505 สมเด็จพระราชินีนาถก่อนที่จะเสวยราชย์ย้ายไปประทับที่อื่น แอนน์ทรงรับการศึกษาจากชั้นเรียนส่วนตัวที่ประเทศฝรั่งเศส ในปีถัดมาทรงเข้าศึกษาต่อที่โรงเรียนเบนเดน ซึ่งอยู่ในเมืองเคนต์
ชีวิตส่วนพระองค์
เมื่อวันที่ 6 กุมภาพันธ์ พ.ศ. 2495 พระเจ้าจอร์จที่ 6 พระอัยกาของเจ้าหญิงแอนน์สวรรคต พระมารดาได้เสด็จขึ้นเสวยราชย์ เจ้าหญิงแอนน์ทรงได้รับเลื่อนพระยศขึ้นเป็นเฮอร์รอยัลไฮเนส แต่เนื่องจากขณะนั้นพระองค์ยังทรงพระเยาว์มาก พระองค์จึงมิได้ตามเสด็จฯ พระมารดาไปในพระราชพิธีราชาภิเษก เจ้าหญิงแอนน์ทรงเริ่มบำเพ็ญพระกรณียกิจเป็นครั้งแรกในราว พ.ศ. [tel:2511–2513 2511–2513]
กีฬาขี่ม้า
เจ้าหญิงโปรดการทรงม้า และรับสั่งว่าสิ่งนี้เป็นส่วนหนึ่งที่สำคัญของชีวิตพระองค์ เมื่อพระชันษาได้ 21 ปี เจ้าหญิงแอนน์ทรงชนะการแข่งขันยูโรเปียนอีเวนทิงแชมเปียนชิป (European Eventing Championship) ประจำ พ.ศ. 2514 ซึ่งเป็นการแข่งขันชิงชนะเลิศระดับทวีป และทรงได้รับเลือกให้เป็นนักกีฬาแห่งปีประจำ พ.ศ. 2514 ด้วย เจ้าหญิงทรงเข้าร่วมการแข่งขันเป็นเวลาต่อมากว่า 5 ปี โดยทรงได้รับทูลเกล้าฯ เหรียญเงินที่จากการแข่งขันรายการเดียวกันที่ประเทศเยอรมนีตะวันตก และในการแข่งขันโอลิมปิกปีต่อมาที่ประเทศแคนาดา พระองค์ก็ทรงเข้าร่วมด้วยในฐานะนักกีฬาทีมชาติสหราชอาณาจักร
เสกสมรสครั้งแรก
วันที่ 14 พฤศจิกายน พ.ศ. 2516 เจ้าหญิงแอนน์ทรงเสกสมรสกับมาร์ก ฟิลิปส์ พระราชพิธีได้รับการถ่ายทอดไปทั่วโลก โดยมีผู้ชมกว่าหนึ่งร้อยล้านคน จากภาพ เด็กผู้ชายที่ประทับยืนด้านซ้ายสุดคือเจ้าชายเอ็ดเวิร์ด เด็กหญิงด้านขวาสุดคือเลดีซาราห์ แชตโท (พระธิดาในเจ้าหญิงมากาเร็ต) ในวันพระราชพิธีสมเด็จพระราชินีนาถรับสั่งกับมาร์กว่าพระราชทานตำแหน่งให้เป็นเอิร์ล แต่มาร์กปฏิเสธ เชื่อว่าเป็นพระราชประสงค์ของแอนน์ที่จะปกป้องพระโอรสพระธิดาที่จะเกิดในไม่ช้าจากสื่อ
พระโอรสและพระธิดา
เจ้าหญิงแอนน์มีพระโอรสธิดากับมาร์ก 2 คน ทั้งสองคนเกิดวันที่ 15 เช่นเดียวกับเจ้าหญิงแอนน์
พระราชกุมารี
เมื่อวันที่ 13 มิถุนายน พ.ศ. 2530 สมเด็จพระราชินีนาถทรงสถาปนาเจ้าหญิงแอนน์เป็น "ราชกุมารี" ซึ่งเป็นการสถาปนาตำแหน่งนี้ครั้งที่ 7 พระอิสริยยศนี้จะพระราชทานให้เฉพาะกับพระราชธิดาพระองค์ใหญ่ของพระเจ้าแผ่นดินเท่านั้น สำหรับราชกุมารีพระองค์ก่อนคือเจ้าหญิงแมรี พระราชกุมารีและเคาน์เตสแห่งแฮร์วุด
การหย่าและเสกสมรสครั้งที่สอง
เดือนสิงหาคม พ.ศ. 2532 แอนน์และมาร์กประกาศว่าทั้งสองได้แยกกันอยู่มาเป็นเวลาหลายปีแล้ว และได้หย่าขาดจากกันในเดือนเมษายน พ.ศ. 2535 ในวันที่ 12 เดือนธันวาคมปีเดียวกันนั้นเอง แอนน์ทรงเสกสมรสอีกครั้ง กับทีโมที ลอเรนซ์ นายทหารเรือ ทั้งสองไม่มีพระโอรสธิดาร่วมกัน
พระกรณียกิจ
เจ้าหญิงแอนน์ทรงเริ่มบำเพ็ญพระราชกรณียกิจครั้งแรกเมื่อพระชันษาได้ 18 ปี เมื่อพระองค์ทรงทรงเปิดศูนย์การศึกษาและฝึกฝนที่ชรอปไชร์ พระองค์เสด็จพระราชดำเนินเยือนต่างประเทศอย่างเป็นทางการในเดือนพฤษภาคม ปีเดียวกันนั้น ทรงตามเสด็จฯ พระมารดาและพระบิดาไปยังประเทศออสเตรเลีย
พระกรณียกิจของเจ้าหญิงแอนน์นั้นมีมากมาย ทรงรับอุปถัมภ์มากกว่า 200 มูลนิธิ
พระอิสริยยศทางทหาร
เหมือนกับเจ้านายพระองค์อื่น แอนน์ทรงดำรงพระอิสริยยศทางการทหารด้วย และใน พ.ศ. 2545 พระองค์ทรงสร้างประวัติศาสตร์ด้วยการเป็นสตรีคนแรกที่ไม่ใช่พระเจ้าแผ่นดินที่ฉลองพระองค์ด้วยชุดจอมพลไปในงานพระศพของสมเด็จพระราชินีเอลิซาเบธ พระราชชนนี ทรงเป็นจอมพลหญิงทั้งในประเทศอังกฤษ แคนาดา ออสเตรเลีย และนิวซีแลนด์
วัดขุนอินทประมูล
วัดขุนอินประมูล เป็นวัดราษฎร์สังกัดคณะสงฆ์มหานิกาย ตั้งอยู่ที่ตำบลอินทประมูล อำเภอโพธิ์ทอง จังหวัดอ่างทอง
นอกจากนี้ภายในบริเวณวัดขุนอินทประมูลยังมีซากโบราณสถานวิหารหลวงพ่อขาว ซึ่งเหลือเพียงฐาน ผนังบางส่วนและองค์พระพุทธรูป และ ในศาลาอเนกประสงค์ มีศาลรูปปั้นขุนอินทประมูลและโครงกระดูกมนุษย์ ขุดพบในเขตวิหารพระพุทธไสยาสน์เมื่อปี พ.ศ. 2541 ลักษณะนอนคว่ำหน้า มือและเท้ามัดไพล่อยู่ด้านหลัง เชื่อกันว่าเป็นโครงกระดูกขุนอินทประมูล แต่บ้างก็ว่าไม่ใช่
วังสะ
วัตสะ หรือ วังสะ ( Pali and Ardhamagadhi: Vaccha, literally "calf" ) เป็นแคว้นหนึ่งในมหาชนบท 16 แคว้นอยู่ใน รัฐอุตตรประเทศ ของประเทศอินเดียในยุคโบราณ ตามที่มีบรรยายใน อังคุตตรนิกาย แคว้นวังสะ หรือวัตสะ ตั้งอยู่ทางใต้ของแคว้นโกศล และทางเหนือหรือตะวันออกเฉียงเหนือของแคว้นอวันตี อาณาเขตของแคว้นไม่มีบอกไว้ให้ชัดเจน แต่ก็กล่าวว่าไม้กว้างขวางใหญ่โตนัก ในสมัยพุทธกาลแคว้นวังสะเป็นราชอาณาจักรที่เจริญรุ่งเรือง และมีอำนาจมากแคว้นหนึ่ง พระเจ้าแผ่นดินผู้ครองแคว้นคือพระเจ้าอุเทน เทียบกับปัจจุบัน แคว้นวังสะ ได้แก่เขตจังหวัดอลาหาบาด ของรัฐอุตตรประเทศและบริเวณใกล้เคียง แคว้นวังสะมีเมืองหลวงชื่อ โกสัมพี ตั้งอยู่บนฝั่งแม่น้ำยมุนา ปัจจุบันได้แก่ตำบลหรือหมู่บ้านโกสัม ในเขตจังหวัดอะลาหาบาด ห่างจากตัวเมืองอัลลฮาบาดไปทางตะวันตกเฉียงใต้ประมาณ 59 กิโลเมตร หรือ 37 ไมล์ ได้มีการขุดค้นสำรวจ และได้หลักฐานเป็นที่แน่นอนแล้ว ซากกำแพงเมืองก็ยังปรากฏให้เห็นอยู่การขุดค้นสำรวจซึ่งได้ทำแล้ว ณ บางจุด รวมทั้งจุดซึ่งเข้าใจเป็นวัดโฆสิตารามด้วย ได้พบโบราณวัตถุต่างชนิดรวมทั้งพระพุทธรูปมากมาย ส่วนใหญ่เวลานี้รักษาไว้ที่พิพิธภัณฑ์เมืองอัลลฮาบาดโกสัมพีในสมัยพุทธกาล เป็นเมืองใหญ่และเจริญรุ่งเรือง เป็นศูนย์กลางการค้าระหว่างแคว้นที่สำคัญแห่งหนึ่ง พระอานนท์ระบุว่าเป็นเมืองหนึ่งซึ่งควรเป็นที่เสด็จปรินิพพานของพระพุทธองค์วัดที่โกสัมพีในพุทธสมัยมีปรากฏชื่อ 4 วัด คือวัดโฆสิตาราม วัดกุกกุฏาราม วัดปาวาริการาม หรือปาวาวิกัมพวัน ซึ่งเศรษฐีแห่งโกสัมพี 3 คน คือเศรษฐีโฆสกะหรือโฆสิตะ เศรษฐีกุกกุฏะ และเศรษฐีปาวาริกะโดยลำดับ สร้างถวายแด่พระพุทธองค์ ในโอกาสเดียวกัน กับวัดที่ 4 คือวัดพัทริการาม ซึ่งดูว่าจะอยู่ห่างออกไปเล็กน้อยปรากฏตามพระคัมภีร์ว่า พระพุทธองค์ได้เสด็จประทับ ณ วัดทั้งสี่นี้บ่อย ๆ และบางโอกาสได้ประทับอยู่นาน ได้ทรงแสดงพระสูตรต่าง ๆ ณ วัดทั้งสี่นี้เป็นจำนวนมาก ทรงบัญญัติสิกขาบทรวมหลายสิขาบท รวมทั้งที่ห้ามภิกษุดื่มสุราด้วยพระพุทธองค์ทรงจำพรรษาที่ 9 ณ โกสัมพีนี้ แต่ยังค้นไม่พบว่าทรงประทับอยู่ ณ ที่ไหน
ในปีพรรษาที่ 10 พระสงฆ์ที่วัดโฆสิตารามทะเลาะกัน และแตกออกเป็นสองพวกแม้พระพุทธองค์จะได้เสด็จมาตักเตือนห้ามปราม และทรงขอให้กลับสามัคคีกัน ก็ยังไม่ทำตามพระพุทธโอวาท พระพุทธองค์ทรงมีความระอาต่อการณ์ดังกล่าวจึงได้เสด็จไปประทับจำพรรษาอยู่แต่พระองค์เดียว ที่รักขิตวันแห่งป่าปาริไลยกะ ดังได้กล่าวแล้วในเรื่องแคว้นเจตี ออกพรรษาแล้วจึงเสด็จ ต่อไปยังสาวัตถี พระที่ทะเลาะกันรู้สำนึกความผิด และคืนดีกันได้ภายในพรรษา ออกพรรษาแล้วจึงได้พร้อมใจกันไปเฝ้าพระพุทธองค์ ณ สาวัตถี เพื่อกราบทูลขอโทษ
ที่โฆสิตารามนี้ พระฉันนะ ถือตัวว่าเป็นคนเก่าแก่ของพระพุทธองค์ ประพฤติตนเป็นคนดื้อด้านว่ายาก ไม่ยอมฟังคำตักเตือนของผู้ใด ก่อนจะเสด็จปรินิพพานพระพุทธองค์ตรัสบอกท่านพระอานนท์ว่า ให้สงฆ์ลงพรหมทัณฑ์แก่พระฉันนะคือไม่พูดด้วย ไม่ว่ากล่าตักเตือน และเกี่ยวข้องอะไรด้วยทั้งสิ้น เสร็จสังคายนาครั้งที่หนึ่งแล้ว โดยฉันทานุมัติจากที่ประชุมสงฆ์ ท่านพระอานนท์ พร้อมด้วยบริวารได้เดินทางจากราชคฤห์มายังโฆสิตาราม เพื่อ ประกาศลงพรหมทัณฑ์แก่พระฉันนะ พระฉันนะได้สำนึก ประพฤติตนดี และเอาใจใส่ในการบำเพ็ญเพียร จนได้สำเร็จเป็นพระอรหันต์
นอกจากที่กล่าวแล้วนี้ เรื่องอื่น ๆ ที่เกิดขึ้น ณ โกสัมพี ที่ทราบกันแพร่หลายที่มีเล่าในอรรถกถา ธรรมบทก็มีเรื่องโฆสกะเศรษฐี เรื่องพระพากุละหรือพักกุละเรื่องพระปิณโฑลภารทวาชะ และเรื่องของพระเจ้าอุเทน กับพระนางสามาวดีพระนางมาคันทิยา และพระนางวาสุลทัตตาเป็นต้นตามความที่ปรากฏในเรื่องของพระเจ้าอุเทน กับพระมเหสีทั้งสามที่โกสัมพีนี้ พระพุทธองค์ทรงถูกเหล่าขนมิจฉาทิฏฐิ ซึ่งได้รับสินจ้างจากพระนางมาคันทิยาผู้ผูกอาฆาตในพระพุทธองค์ ติดตามด่าว่าเยาะเย้ยด้วยประการต่าง ๆ จนท่านพระอานนท์ทนฟังไม่ไหว ได้กราบทูลพระพุทธองค์ว่าควรจะเสด็จหนีไปเมืองอื่นเสียแต่พระพุทธองค์ไม่ทรงเห็นด้วย ตรัสว่า เรื่องเกิดขึ้นที่ไหนก็ควรทำให้สงบ ณ ที่นั้นเสียก่อน จึงค่อยไปที่อื่น แล้วตรัสพระพุทธภาษิตอันถือกันว่า เป็นธรรมะสอนใจอย่างดียิ่ง เรื่องละเอียดมีใน สามาวดีวัตถุ แห่งอรรถกถาธรรมบท
โปเกมอนเรนเจอร์ วาโทนาจ
โปเกมอนเรนเจอร์ วาโทนาจ ( หรือในชื่อภาษาต่างประเทศ โปเกมอนเรนเจอร์: แชโดวส์ออฟอัลเมีย (Pokémon Ranger: Shadows of Almia) เป็นวิดีโอเกมแนวแอ็กชันเล่นตามบทบาทที่พัฒนาโดยบริษัทครีเชอส์ จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับนินเท็นโด ดีเอส ในประเทศญี่ปุ่นในวันที่ 20 มีนาคม พ.ศ. 2551 ในอเมริกาเหนือในวันที่ 10 พฤศจิกายน พ.ศ. 2551 ในออสตราเลเซียในวันที่ 13 พฤศจิกายน พ.ศ. 2551 และในยุโรปในวันที่ 21 พฤศจิกายน พ.ศ. 2551 โดยผู้เล่นจะรับบทบาทเป็นโปเกมอน เรนเจอร์ ในภูมิภาค Almia โดยมีหน้าที่ปกป้องโปเกมอนป่าและทำภารกิจจากการแก๊งชั่วร้ายมีชื่อว่า Dim Sun
เทศบาลตำบลบ้านแพรก
เทศบาลตำบลบ้านแพรก เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1 และบางส่วนของหมู่ที่ 2–4 ตำบลบ้านแพรก และพื้นที่บางส่วนของหมู่ที่ 1–2 ตำบลสำพะเนียง ในอำเภอบ้านแพรก จังหวัดพระนครศรีอยุธยา เดิมมีฐานะเป็นสุขาภิบาลบ้านแพรกที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากร 1,970 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบ้านแพรก พื้นที่เทศบาลอยู่ห่างจากศาลากลางจังหวัดพระนครศรีอยุธยาประมาณ 50.1 กิโลเมตร อยู่ห่างจากกรุงเทพมหานครประมาณ 114 กิโลเมตรตามทางรถยนต์ ตรงกลางของเขตเทศบาลมีแม่น้ำลพบุรีไหลผ่านเป็นแม่น้ำสำคัญ มีพื้นที่รับผิดชอบทั้งหมด 1.270 ตารางกิโลเมตรหรือคิดเป็น 793.75 ไร่
ทีโม แวร์เนอร์
ทีโม แวร์เนอร์ (Timo Werner, ; เกิด 6 มีนาคม ค.ศ. 1996) เป็นนักฟุตบอลชาวเยอรมัน ปัจจุบันเล่นในตำแหน่งกองหน้าให้แก่แอร์เบ ไลพ์ซิช สโมสรในบุนเดิสลีกา และทีมชาติเยอรมนี
เมื่อได้ลงเล่นให้กับทีมชุดใหญ่ครั้งแรกใน ค.ศ. 2013 แวร์เนอร์กลายเป็นผู้เล่นอายุน้อยที่สุดที่ลงเล่นให้กับเฟาเอ็ฟเบ ชตุทการ์ท ภายหลังได้กลายเป็นผู้ทำประตูอายุน้อยที่สุดของ เขาลงเล่นให้กับชตุทการ์ทมากกว่า 100 นัดก่อนที่จะย้ายไปแอร์เบ ไลพ์ซิช ใน ค.ศ. 2016 ด้วยค่าตัว 10 ล้านยูโร หากนับรวมการลงเล่นของเขากับทั้งสองสโมสร เขาเป็นผู้เล่นอายุน้อยที่สุดที่ลงเล่นในบุนเดิสลีกาครบ 50, 100, 150 และ 200 นัด (สถิตินี้ถูกทำลายโดยไค ฮาเวิทซ์ ในภายหลัง) และเป็นผู้เล่นอายุน้อยที่สุดทำสองประตูในหนึ่งนัดบนลีกสูงสุดของเยอรมนี แวร์เนอร์เซ็นสัญญากับเชลซีในอังกฤษเมื่อเดือนกรกฎาคม ค.ศ. 2020
แวร์เนอร์ยิงประตูเป็นจำนวนมากให้กับทีมชาติเยอรมนีชุดเยาวชน โดยทำถึง 34 ประตูจากการลงเล่น 48 นัด เขาลงเล่นให้กับทีมชาติชุดใหญ่ครั้งแรกใน ค.ศ. 2017 และในปีเดียวกัน เขาช่วยให้เยอรมนีชนะเลิศฟีฟ่าคอนเฟเดอเรชันส์คัพ 2017 ซึ่งสามประตูในรายการนี้ของเขาช่วยให้เขาได้รับรางวัลรองเท้าทองคำ เขายังถูกเลือกติดทีมชาติเยอรมนีสำหรับการแข่งขันฟุตบอลโลก 2018
เฟาเอ็ฟเบ ชตุทการ์ท
แวร์เนอร์จบหลักสูตรเยาวชนจากเฟาเอ็ฟเบ ชตุทการ์ท และได้ลงเล่นให้กับสโมสรในชุดเยาวชน ระหว่างฤดูกาล 2012–13 เขาเลื่อนขึ้นสู่ทีมชุดอายุไม่เกิน U-19 ปีทั้งที่ตอนนั้นเขาเพิ่งจะมีอายุเพียง 16 ปีเท่านั้น เขาทำ 24 ประตูต่อฤดูกาลจนทำให้เขาได้รับรางวัลเหรียญทอง Fritz Walter รุ่นอายุไม่เกิน 17 ปีใน ค.ศ. 2013
เขาได้ลงเล่นให้กับทีมชุดใหญ่ครั้งแรกในยูฟ่ายูโรปาลีก ฤดูกาล 2013–14 รอบคัดเลือก นัดที่พบกับบอเตฟพลอฟดิฟ เขาจึงกลายเป็นผู้เล่นอายุน้อยที่สุดที่ลงเล่นในเกมอย่างเป็นทางการให้กับชตุทการ์ทด้วยวัยเพียง 17 ปี 4 เดือน และ 25 วัน ทำลายสถิติเดิมของ Gerhard Poschner ในสัปดาห์ถัดมา เขากลายเป็นผู้เล่นอายุน้อยที่สุดที่ลงเล่นให้กับชตุทการ์ทในบุนเดิสลีกาและเดเอ็ฟเบ-โพคาล และเป็นผู้เล่นอายุน้อยที่สุดที่ประตูให้กับสโมสรในนัดที่พบกับไอน์ทรัคท์ฟรังค์ฟวร์ท เขาทำลายอีกหนึ่งสถิติในวันที่ 10 พฤศจิกายน เมื่อเขาทำสองประตูช่วยให้ทีมเอาชนะเอ็สเซ ไฟรบวร์ค 3–1 ทำให้เขาเป็นผู้เล่นอายุน้อยที่สุดที่ทำสองประตูในหนึ่งนัดในบุนเดิสลีกา
ในวันคล้ายวันเกิดครบรอบ 18 ปี แวร์เนอร์เซ็นสัญญาอาชีพกับเฟาเอ็ฟเบ ชตุทการ์ท โดยสัญญาจะมีผลจนถึงเดือนมิถุนายน ค.ศ. 2018 เขาทำ 13 ประตูจากการลงเล่นให้กับสโมสรในลีก 95 นัด ระหว่างนั้น เขากลายเป็นผู้เล่นอายุน้อยที่สุดที่ลงเล่นในบุนเดิสลีกาครบ 50 นัด อย่างไรก็ตาม สถิตินี้ถูกทำลายโดยไค ฮาเวิทซ์ ในปี 2018 เมื่อชตุทการ์ทตกชั้นในเดือนพฤษภาคม ค.ศ. 2016 เขาจึงย้ายไปแอร์เบ ไลพ์ซิช ที่เพิ่งเลื่อนชั้นสู่ลีกสูงสุดในเดือนถัดมา
แอร์เบ ไลพ์ซิช
วันที่ 11 มิถุนายน ค.ศ. 2016 แวร์เนอร์เซ็นสัญญาสี่ปีกับแอร์เบ ไลพ์ซิช ด้วยค่าตัว 10 ล้านยูโร นับว่าแพงที่สุดในประวัติศาสตร์สโมสร วันที่ 26 กันยายน ค.ศ. 2016 เขากลายเป็นผู้เล่นอายุน้อยที่สุดที่ลงเล่นในบุนเดิสลีกาครบ 100 นัดเมื่อเขาได้ลงเล่นในการพบกับแอร์สเทอ เอ็ฟเซ เคิลน์ ด้วยอายุเพียง 20 ปี 203 วัน ทำลายสถิติเดิมของยูลีอาน ดรัคส์เลอร์ เพียง 22 วัน แต่เขาถูกทำลายสถิติโดยฮาเวิทซ์อีกครั้งใน ค.ศ. 2019 แวร์เนอร์ทำ 21 ประตูจากการลงเล่นในบุนเดิสลีกา ฤดูกาล 2016–17 ทำให้เขากลายเป็นผู้ทำประตูสูงสุดของลีกเยอรมนีฤดูกาลนั้น และยังช่วยให้แอร์เบ ไลพ์ซิช ได้สิทธิ์เข้าร่วมแข่งขันยูฟ่าแชมเปียนส์ลีกเป็นครั้งแรกในประวัติศาสตร์สโมสร
ในเดือนมีนาคม ค.ศ. 2018 นัดที่พบกับชตุทการ์ท ทีมเก่าของเขา แวร์เนอร์กลายเป็นผู้เล่นอายุน้อยที่สุดที่ลงเล่นในบุนเดิสลีกาครบ 150 นัด ทำลายสถิติเดิมของ Charly Körbel ต่อมา เขาช่วยให้ไลพ์ซิชเอาชนะไบเอิร์นมิวนิกได้เป็นครั้งแรกเมื่อเขาทำประตูชัยช่วยให้ทีมชนะ 2–1 เขาทำ 13 ประตูและ 7 แอสซิสต์ ทำให้เขาเป็นผู้ทำแอสซิสต์สูงที่สุดใฯฤดุกาลนี้
วันที่ 7 ตุลาคม ค.ศ. 2018 แวร์เนอร์ทำสองประตูช่วยให้ทีมเอาชนะแอร์สเทอ เอ็ฟเซ เนือร์นแบร์ค ในลีก 6–0 โดยประตูแรกของเขาในนัดนั้นเป็นประตูที่ 50 ที่เขายิงได้ในบุนเดิสลีกา นอกจากนี้ ยังเป็นชัยชนะครั้งใหญ่ที่สุดของสโมสรในลีกอีกด้วย เดือนถัดมา เขาทำสองประตูช่วยให้ทีมเอาชนะแฮร์ทา เบเอ็สเซ ในลีก 3–0 นับเป็นครั้งที่ 10 ที่เขาสามารถทำสองประตูในหนึ่งนัดได้ในระดับอาชีพ เขาทำประตูในลีกประจำฤดูกาลครบ 10 ลูกเมื่อวันที่ 16 ธันวาคม หลังจากที่ทำสองประตูในนัดที่เอาชนะไมนทซ์ 05 4–1 นับเป็นครั้งที่ 5 ของลีกฤดูกาลนี้ที่เขาทำสองประตูในหนึ่งนัดได้ นั่นหมายความว่า ทุกนัดของฤดูกาลที่เขาทำประตูได้ เขาจะทำสองประตูทุกครั้ง วันที่ 27 มกราคม ค.ศ. 2019 เขาลงเล่นนัดที่ 100 ให้กับแอร์เบ ไลพ์ซิช ช่วยให้ทีมเอาชนะฟอร์ทูนาดึสเซิลดอร์ฟ 4–0 เขากลายเป็นผู้เล่นคนแรกของสโมสรที่ทำครบ 50 ประตูในบุนเดิสลีกาในวันที่ 4 พฤษภาคม เมื่อเขาทำประตูและแอสซิสต์อย่างละลูกในนัดที่เสมอกับไมนทซ์ 3–3
แวร์เนอร์ทำแฮตทริกแรกในบุนเดิสลีกาช่วยให้ทีมบุกเอาชนะโบรุสซีอาเมินเชินกลัทบัค 3–1 เมื่อวันที่ 30 สิงหาคม ค.ศ. 2019. เขาลงเล่นในลีกให้กับสโมสรครบ 100 นัดเมื่อวันที่ 5 ตุลาคม ในนัดที่เสมอกับไบเออร์เลเวอร์คูเซิน 1–1 ในช่วงต้นเดือนถัดมา เขาทำแฮตทริกและทำ 3 แอสซิสต์ช่วยให้ไลพ์ซิชเอาชนะไมนทซ์ 8–0 นับเป็นชัยชนะที่ขาดลอยที่สุดในบุนเดิสลีกาฤดูกาลนี้ วันที่ 23 พฤศจิกายน เขากลายเป็นผู้เล่นอายุน้อยที่สุดที่ลงเล่นในบุนเดิสลีกาครบ 200 นัด
ในนัดสุดท้ายที่เขาลงเล่นให้กับไลพ์ซิชเมื่อวันที่ 27 มิถุนายน ค.ศ. 2020 เขาทำสองประตูช่วยให้เอาชนะเอาคส์บวร์ค 2–1 แวร์เนอร์ยิงประตูให้กับไลพ์ซิชทั้งหมด 95 ลูก กลายเป็นผู้ทำประตูสูงสุดของสโมสร แซงหน้า Daniel Frahn
เชลซี
วันที่ 18 มิถุนายน ค.ศ. 2020 แวร์เนอร์ตกลงเซ็นสัญญา 5 ปีกับเชลซีในพรีเมียร์ลีก ด้วยค่าตัว 47.5 ล้านปอนด์ เขาย้ายร่วมสโมสรในวันที่ 1 กรกฎาคม เขาลงเล่นนัดแรกให้กับสโมสรเมื่อวันที่ 14 กันยายน ในนัดที่บุกเอาชนะไบรตันแอนด์โฮฟอัลเบียน 3–1
ทีมชาติ
แวร์เนอร์เคยเป็นตัวแทนของทีมชาติเยอรมนีชุดเยาวชน รุ่นอายุไม่เกิน 15, 16, 17, 19 และ 21 ปี โดยทำประตูรวม 34 ลูกจากการลงเล่นทั้งหมด 48 นัด ใน ค.ศ. 2010 เขาทำแฮตทริกใส่โปแลนด์ในการลงเล่นนัดแรกให้กับเยอรมนีรุ่นอายุไม่เกิน 15 ปี สองปีถัดมา เขาเป็นส่วนหนึ่งของทีมชาติเยอรมนีชุดที่จบรองชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2012
แวน์เนอร์ถูกเรียกติดทีมชาติเยอรมนีชุดใหญ่ครั้งแรกใน ค.ศ. 2017 โดยหัวหน้าผู้ฝึกสอน โยอาคิม เลิฟ เรียกเขามาในนัดกระชับมิตรที่จะพบกับอังกฤษ และฟุตบอลโลก 2018 รอบคัดเลือก นัดที่จะพบกับอาเซอร์ไบจานในวันที่ 22 และ 26 มีนาคม ค.ศ. 2017 ตามลำดับ
วันที่ 4 มิถุนายน ค.ศ. 2018 แวร์เนอร์เป็นส่วนหนึ่งของทีมชาติเยอรมนีชุด 23 คนสุดท้ายในการแข่งขันฟุตบอลโลก 2018 เขาลงเล่นนัดแรกในฟุตบอลโลกเมื่อวันที่ 17 มิถุนายน โดยลงเล่นเป็นตัวจริงในนัดที่แพ้เม็กซิโก 1–0 ซึ่งเป็นนัดเปิดสนามของเยอรมนี เขาลงเล่นในอีกสองนัดที่เหลือของรอบแบ่งกลุ่มแต่ก็ไม่สามารถทำประตูได้ ทำให้เยอรมนีตกรอบแรกในฟุตบอลโลกเป็นครั้งแรกนับตั้งแต่ปี 1938
รูปแบบการเล่น
แวร์เนอร์มีฉายาว่า "เทอร์โบทีโม" เพราะเขามีความโดดเด่นในด้านความรวดเร็วว่องไวและการเข้าทำ เขาเป็นกองหน้าที่มีพลังและทำงานหนัก เดิมที เขาเริ่มเล่นในตำแหน่งปีกเมื่อครั้งที่อยู่ในระดับเยาวชน ก่อนที่เปลี่ยนไปเล่นในตำแหน่งกองหน้าตัวเป้า เขาเป็นผู้เล่นที่เฉลียวฉลาดโดยได้รับการชื่นชมผ่านสื่อเกี่ยวกับการตัดสินใจเล่นบอลและการประสานงานกับกองกลาง แม้ว่าจะไม่โดดเด่นเรื่องพละกำลังหรือการเล่นบอลกลางอากาศ เขากลับเป็นผู้ที่ทำประตูได้มากมายผ่านทางการเลี้ยงลูกบอลที่ยอดเยี่ยม เช่นเดียวกันกับการยิงที่แม่นยำและทรงพลังด้วยเท้าขวาจากทั้งในและนอกกรอบเขตโทษ เขามักตัดบอลเข้าในกรอบเขตโทษจากกราบซ้ายและยิงประตูด้วยเท้าข้างที่แข็งแกรงกว่า นอกจากนี้ เขายังสามารถตัดบอลเข้าในจากฝั่งขวาและยิงด้วยเท้าซ้ายได้เช่นกัน
อย่างไรก็ตาม แม้แวร์เนอร์จะมีความสามารถในการเล่นที่รอบด้าน แต่เขากลับมีปัญหาในการจบสกอร์ ซึ่งเป็นสิ่งที่จำเป็นของตำแหน่งกองหน้า เขาทำไปได้เพียง 6 ประตูจากการยิง 79 ครั้งในพรีเมียร์ลีก อย่างไรก็ดี ด้วยความที่เขามีความสามารถในการหาช่องว่างในการเข้าทำ ทำให้การเล่นของเขามีประโยชน์กับทีมพอสมควร
เกียรติประวัติ
แอร์เบ ไลพ์ซิช เชลซี​
เยอรมนี
รางวัลส่วนตัว
เดสมอนด์ เลเวลีน
ประวัติ
เดสมอนด์ เลเวลีน เกิดเมื่อวันที่ 12 กันยายน พ.ศ. 2457 เขาเริ่มเข้าสู่วงการบันเทิงอย่างเต็มตัวในพ.ศ. 2493 และต่อมาในพ.ศ. 2506 เขาก็ได้รับคัดเลือกเข้าแสดงเป็นคิว(Q) นักประดิษฐ์ของบอนด์ ในภาพยนตร์เจมส์บอนด์เรื่องที่ 2 คือ เพชฌฆาต 007 ต่อจากปีเตอร์ เบอร์ตัน ที่รับบทคิวไปได้เพียงตอนเดียว คือตอนที่ 1 พยัคฆ์ร้าย 007 แล้วเขาก็ได้รับบทคิวนี้มาทุกตอน ๆ ยกเว้นเพียงตอนพยัคฆ์มฤตยู 007 เพราะในเรื่องนั้นคิวไม่ปรากฏตัว แต่ในเรื่องถัดมาคิวก็ปรากฏตัวอีกครั้ง เดสมอนด์ก็ยังรับบทคิวอยู่เช่นเดิม และเขาก็ปรากฏตัวในภาพยนตร์เจมส์ บอนด์ทุกตอนไม่เคยขาด จนกระทั่งใน พ.ศ. 2542 หลังจากที่เจมส์บอนด์เรื่อง พยัคฆ์ร้ายดับแผนครองโลก ออกฉายเพียง 1 เดือน เขาก็ประสบอุบัติเหตุทางรถยนต์จนเสียชีวิตบนถนนสาย A27 เมื่อวันที่ 19 ธันวาคม พ.ศ. 2542
23308 นิยมเสถียร
23308 นิยมเสถียร เป็นดาวเคราะห์น้อยดวงหนึ่งในแถบดาวเคราะห์น้อย ระบบสุริยะจักรวาล มีคาบการโคจร 1502.5338982 วัน (4.11 ปี) ค้นพบเมื่อวันที่ 3 มกราคม พ.ศ. 2544
23308 นิยมเสถียร ตั้งชื่อจากนามสกุลของนายกรวิชญ์ นิยมเสถียร นักเรียนโรงเรียนเตรียมอุดมศึกษาในขณะนั้น ที่เป็นหนึ่งในสามสมาชิกกลุ่มตัวแทนประเทศไทย ไปประกวดโครงงานของนักวิทยาศาสตร์รุ่นเยาว์ งาน Intel International Science and Engineering Fair หรือ ISEF ที่สหรัฐอเมริกา เรื่องรูปแบบการหุบของใบไมยราบ ซึ่งได้อันดับ 1 ของโลก เมื่อปี พ.ศ. 2550
รัฐตรูฮิโย
ตรูฮิโย (Trujillo) เป็น 1 ใน 23 รัฐของประเทศเวเนซุเอลา มีเมืองหลวงของรัฐคือตรูฮิโย มีพื้นที่ครอบคลุม 7,400 ตร.กม. จากข้อมูลในปี 2007 มีประชากรราว 711,400 คน
รายนามเวิลด์เฮฟวีเวทแชมเปียน (ดับเบิลยูดับเบิลยูอี)
เวิลด์ เฮฟวี่เวท แชมเปียนชิพ เป็นเข็มขัดระดับโลกรุ่นเฮฟวี่เวทที่เป็นกรรมสิทธิ์ของเวิลด์ เรสต์ลิง เอ็นเตอร์เทนเมนต์ (WWE) โดยเป็นเข็มขัดระดับโลกเส้นที่ 3 ที่ได้ใช้งานในดับเบิลยูดับเบิลยูอีเมื่อปี ค.ศ. 2002 ภายหลังจากการซื้อกิจการสมาคมที่ล้มละลายอย่าง เวิลด์ แชมเปียนชิพ เรสต์ลิง (WCW) และเอ็กซ์ตรีม แชมเปียนชิพ เรสต์ลิง (ECW) และยกเลิกสถานะดับเบิลยูซีดับเบิลยู เวิลด์ เฮฟวี่เวท แชมเปียนชิพ (WCW World Heavyweight Championship) โดยนำมารวมกับดับเบิลยูดับเบิลยูเอฟ แชมเปียนชิพ (WWF Championship) กลายเป็นเข็มขัดเดี่ยว ดับเบิลยูดับเบิลยูเอฟ อันดิสพิวเต็ด แชมเปียนชิพ (WWF Undisputed Championship) ซึ่งกลายเป็นกรรมสิทธิ์ของสแมคดาวน์ ภายหลังการขยายค่าย ส่งผลให้รอว์ไม่มีเข็มขัดระดับโลกไว้ในครอบครอง ทำให้ เอริค บิชอฟฟ์ อดีตผู้บริหารและเจ้าของดับเบิลยูซีดับเบิลยู ซึ่งเป็นผู้จัดการทั่วไปของรอว์ในขณะนั้น นำเวิลด์ เฮฟวี่เวท แชมเปี้ยนชิพออกมาใช้งาน ในปัจจุบัน ถือเป็นกรรมสิทธิ์ของ สแมคดาวน์
การครองเข็มขัดจะถูกตัดสินโดยการปล้ำในการแข่งขันรูปแบบต่างๆ หรือถูกมอบให้โดยมีเหตุจูงใจเป็นต้น โดยนักมวยปล้ำจะมีบทแสดงเป็นฝ่ายธรรมะหรืออธรรม โดยเกิดความขัดแย้งและต่อสู้กันในการแข่งขันรูปแบบต่างๆ เพื่อชิงเข็มขัดดังกล่าว ผู้ครองเข็มขัดนี้เป็นคนแรกคือ ทริปเปิล เอช ซึ่งเอริค บิชอฟฟ์มอบให้ในเดือนกันยายน ค.ศ. 2002 โดยรวมมีผู้ครองเข็มขัดนี้ทั้งสิ้น 14 คน โดยมีจำนวน 28 สมัย ซึ่งทริปเปิล เอชก็เป็นผู้ครองเข็มขัดดังกล่าวมากสมัยที่สุดอีกด้วย (5 สมัย)
ทางดับเบิลยูดับเบิลยูอีได้แถลงอย่างเป็นทางการว่า เวิลด์ เฮฟวี่เวท แชมเปี้ยนชิพ ไม่ได้เป็นเข็มขัดเส้นเดียวกับ เอ็นดับเบิลยูเอ เวิลด์ เฮฟวี่เวท แชมเปี้ยนชิพ (NWA World Heavyweight Championship) หรือดับเบิลยูซีดับเบิลยู แชมเปี้ยนชิพ (WCW Championship) แม้ว่าจะมีความคล้ายคลึงกันโดยการที่เป็น "เข็มขัดทองขนาดใหญ่" เหมือนกัน จึงทำให้ประวัติความเป็นมาและผู้ครองเข็มขัดนั้นไม่สืบเนื่องหรือเกี่ยวโยงกัน โดยเวิลด์ เฮฟวี่เวท แชมเปี้ยนชิพเป็นเพียงรุ่นถัดมาของดับเบิลยูซีดับเบิลยู แชมเปี้ยนชิพ เหมือนที่มันเป็นรุ่นถัดมาของเอ็นดับเบิลยูเอ เวิลด์ เฮฟวี่เวท แชมเปี้ยนชิพนั่นเอง
โพรโทพีน
โพรโทพีน (Protopine) เป็นอัลคาลอยด์ชนิด benzylisoquinoline พบในต้นฝิ่น, หัวของพืชสกุล Corydalis และพืชชนิดอื่นในวงศ์ papaveraceae เช่น Fumaria officinalis สารนี้สามารถยับยั้งตัวรับhistamine H1 และการตกตะกอนของเกล็ดเลือด และออกฤทธิ์เป็นยาแก้ปวด
วัดสามพราน
วัดสามพราน เป็นวัดในตำบลสามพราน อำเภอสามพราน จังหวัดนครปฐม มีสถาปัตยกรรมที่แปลกตา คือผสมผสานศิลปะไทยและจีนไว้ด้วยกัน เป็นแหล่งท่องเที่ยวที่ได้รับความนิยมโดยเฉพาะในช่วงตรุษจีน พุทธศาสนิกชนเดินทางมาทำบุญ กราบสักการะสิ่งศักดิ์สิทธิ์ ถือศีล และปฏิบัติธรรม รวมทั้งเที่ยวชมสิ่งก่อสร้างสำคัญของวัด คือ กุฏิพญามังกรตะกายฟ้า สูง 80 เมตรเปรียมเสมือนพรรษาที่พระพุทธเจ้าปรินิพพาน มี 16 ชั้น เป็นกุฏิทรงกลม ด้านนอกของกุฏิ มีมังกรสีเขียวขนาดใหญ่ พันรอบตัวอาคารจากด้านล่างไปจนถึงยอดตึก บันไดทางเดินเป็นลักษณะอุโมงค์ ด้านบนเป็นจุดชมวิว นอกจากนั้นภายในวัดยังมีพระพุทธรูปหลวงพ่อพุทโธภาวนา มีองค์สีทองปางประทานพร ประดิษฐานอยู่บนอาคารปฏิบัติธรรม ส่วนในพระอุโบสถเป็นที่ประดิษฐานของพระประธานองค์เล็กที่สุดและมากที่สุดในโลก 1,250 องค์
ปี พ.ศ. 2538 มีข่าวดัง เมื่อพระภาวนาพุทโธ ถูกดำเนินคดีข่มขืนบรรดาเด็กสาวชาวเขา ที่มาพักอาศัยภายในวัด ศาลพิพากษาจำคุกเป็นเวลาถึง 160 ปี แต่ตามกฎหมายสามารถจำคุกจำเลยได้เพียง 50 ปีเท่านั้น โทษจึงคงเหลือจำคุก 50 ปี หลังจากที่ผู้คนทราบข่าวนี้จึงไม่ค่อยมีใครไปเที่ยวนัก แต่ปัจจุบันมีผู้คนไปเที่ยวมากขึ้น
เช็ค
เช็ค (cheque) เป็นหนังสือตราสาร ซึ่งบุคคลคนหนึ่ง เรียกว่า "ผู้สั่งจ่าย" (drawer) สั่งธนาคารให้ใช้เงินจำนวนหนึ่งเมื่อทวงถาม ให้แก่บุคคลอีกคนหนึ่งหรือให้ใช้ตามคำสั่งของบุคคลอีกคนหนึ่ง เรียกว่า "ผู้รับเงิน" (payee)
เรือนริษยา
เรือนริษยา เป็นละครโทรทัศน์แนวสืบสวนฆาตกรรม-โรแมนติกลึกลับ ผลิตโดย บริษัท ดวงมาลีมณีจันทร์ จำกัด โดยผู้จัด จันทร์จิรา จูแจ้ง, มณีรัตน์ กาญจนชัยภูมิ จากบทประพันธ์โดย Neananok บทโทรทัศน์โดย เบญจมาศ ดาลหิรัญรัตน์, ไผ่พญา โมนะ, มนชยา พานิชสาส์น กำกับการแสดงโดย สราวุธ วิเชียรสาร นำแสดงโดย ทฤษฎี สหวงษ์, พิจักขณา วงศารัตนศิลป์ และนักแสดงชั้นนำอีกมากมาย เริ่มออกอากาศตอนแรกวันที่ 26 พฤษภาคม พ.ศ. 2557–7 กรกฎาคม พ.ศ. 2557 ออกอากาศทุกวันจันทร์-อังคาร เวลา 20.15 - 22.45 น. ทางสถานีวิทยุโทรทัศน์ไทยทีวีสีช่อง 3
วิลเลียม แกรแฮม ซัมเนอร์
วิลเลี่ยม แกรแฮม ซัมเนอร์ (William Graham Sumner  -พ.ศ. 2383 - พ.ศ. 2453) ชาวอเมริกันนักการศึกษาและศาสตราจารย์ที่มีชื่อเสียงโด่งดังประจำมหาวิทยาลัยเยล เป็นพหูสูตผู้มีความรู้กว้างขวางและผู้แต่งหนังสือและตำราว่าด้วยประวัติศาสตร์อเมริกัน ประวัติศาสตร์เศรษฐกิจ ทฤษฎีการเมือง สังคมวิทยาและมานุษยวิทยามากมายหลายเล่ม ผู้เรียกร้องสนับสนุนการค้าเสรีในสังคมอุตสาหกรรม ที่พวกสังคมนิยมเรียกว่า “ทุนนิยม”
บทความที่เป็นที่นิยมและได้รับการยอมรับอย่างแพร่หลายของซัมเนอร์คือเรื่อง "การปล่อยให้ทำโดยเสรี: การสนับสนุนการค้าเสรี การต่อต้านลัทธิจักรวรรดินิยมและมาตรฐานทองคำ" (laissez-faire: advocacy of free markets, anti-imperialism, and the gold standard.)
ซัมเนอร์จบการศึกษาจากมหาวิทยาลัยเยล และต่อมาได้เป็นศาสตราจารย์ด้านสังคมวิทยาที่ที่มหาวิทยาลัยนี้ ในฐานะเป็นนักสังคมวิทยา ผลงานของซัมเนอร์จึงเกี่ยวกับการพัฒนาแนวคิดเรื่อง การแพร่กระจาย วิถีชาวบ้าน การหลงชาติพันธุ์ (Ethnocentrism) การศึกษาด้านวิถีชาวบ้านทำให้ซัมเนอร์สรุปว่า การ “ปฏิรูป” เป็นสิ่งไร้ประโยชน์ นอกจากนี้เขายังเป็นผู้สนับสนุนระบบเศรษฐกิจเสรี (laissez-faire) อย่างสุดขั้ว
วิลเลี่ยม แกรแฮม ซัมเนอร์ เป็นผู้มีบทบาทสำคัญในการปกป้องระบบการค้าเสรี และวิพากษ์วิจารณ์ลิทธิคอมมิวนิสต์อย่างรุนแรงถึงกับมีการตั้ง สมาคมซัมเนอร์ ขึ้น
มหาสงครามวินาศสตาลินกราด
มหาสงครามวินาศสตาลินกราด (Сталинград) เป็นภาพยนตร์แนวสงครามจากประเทศรัสเซีย กำกับโดย ฟิโอดอร์ บอนดาร์ชุค เป็นภาพยนตร์รัสเซียเรื่องแรกที่สร้างขึ้นโดยใช้เทคโนโลยี IMAX 3D และถ่ายทำด้วยกล้อง 3ality Technica's TS-5 and Stereoscopic Image Processor และเป็นภาพยนตร์เรื่องยาวภาษารัสเซียเรื่องแรกที่ผลิตโดยใช้รูปแบบ IMAX ภาพยนตร์เข้าฉายครั้งแรกในเดือนกันยายน ที่นครวอลโกกราด (ชื่อเดิม "สตาลินกราด") และทั่วประเทศรัสเซียในเดือนตุลาคม ก่อนที่จะออกฉายในต่างประเทศในเดือนต่อมา  ภาพยนตร์ยังได้รับการคัดเลือกในฐานะภาพยนตร์ของประเทศรัสเซียให้เข้าชิงรางวัลสาขาภาพยนตร์ภาษาต่างประเทศยอดเยี่ยมในงานประกาศผลรางวัลออสการ์ ครั้งที่ 86  แต่ไม่ผ่านการคัดเลือก มหาสงครามวินาศสตาลินกราด ได้รับรางวัล I3DS (International 3D and Advanced Imaging Society) Jury Award สำหรับประเทศรัสเซียในปี 2014
ไอเอสยู-152
ไอเอสยู-152 เป็นปืนใหญ่อัตตาจรสัญชาติโซเวียตที่ถูกพัฒนาขึ้นและใช้ในช่วงสงครามโลกครั้งที่สอง ชื่อเล่นของมันอย่างไม่เป็นทางการว่า zveroboy(Зверобой; "นักฆ่าชั้นเยี่ยม") ในการตอบสนองต่อรถถังขนาดใหญ่และปืนใหญ่ของเยอรมันที่กำลังจะเข้าประจำการ รวมถึงรถถังทีเกอร์และรถถังพันเทอร์ เนื่องจากไอเอสยู-152 เป็นป้อมปืนที่เล็งด้วยปืนที่งุ่มง่าม และจะใช้ได้โดยการวางตำแหน่งใหม่ของยานพาหนะทั้งหมดโดยการใช้ล้อสายพาน ดังนั้นมันจึงถูกใช้สำหรับปืนใหญ่เคลื่อนที่เพื่อสนับสนุนแก่การโจมตีของทหารราบและยานเกราะเพิ่มมากขึ้น มันยังคงอยู่ในประจำการในปี ค.ศ. 1970 และถูกนำมาใช้ในหลายการทัพและหลายประเทศ
เคานต์เคลาส์-คาร์ซีมีร์แห่งออเรนจ์-นัสเซา
เคานต์เคลาส์-คาร์ซีมีร์แห่งออเรนจ์-นัสเซา (Count Claus-Casimir of Orange-Nassau) เป็นพระโอรสพระองค์เดียวใน เจ้าชายคอนสตันตินแห่งเนเธอร์แลนด์ กับ เจ้าหญิงลอเรนทีนแห่งเนเธอร์แลนด์ พระองค์ทรงเป็นพระราชนัดดาชายเพียงพระองค์เดียวใน เจ้าหญิงเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ และทรงเป็นพระภาติยะชายเพียงพระองค์เดียวใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ โดยมีพระบิดามารดาทูลหัวคือ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์พระราชปิตุลา(ลุง) เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน พระญาติ
เทอร์เนอร์เน็ตเวิร์กเทเลวิชัน
เทอร์เนอร์เน็ตเวิร์กเทเลวิชัน (TNT) เป็นช่องเคเบิลทีวีในสหรัฐอเมริกา สร้างขึ้นโดย Ted Turner และเป็นเจ้าของในปัจจุบัน โดยอยู่ภายใต้การควบคุมของ Truner Broadcasting System ก่อตั้งเมื่อปี ค.ศ. 2007 นำเสนอซีรีส์โทรทัศน์ ละครชุด และรายการกีฬา
เสียงหยุด ปุ่มเหงือก ไม่ก้อง
เสียงหยุด ปุ่มเหงือก ไม่ก้อง (voiceless alveolar stop) หรือ เสียงระเบิด ปุ่มเหงือก ไม่ก้อง (voiceless alveolar plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ
ภาษาส่วนใหญ่มีเสียงหยุด ปุ่มเหงือก ไม่ก้อง อย่างน้อยหนึ่งแบบ ขณะที่บางภาษา (เช่น ภาษาไทย) มีการเปรียบต่างระหว่างเสียงหยุด ปุ่มเหงือก ไม่ก้อง ในแบบต่าง ๆ ส่วนภาษาที่ไม่มีเสียงนี้เลยคือภาษาฮาวาย (นอกเขตนีเฮา)
ในภาษาไทยมีหน่วยเสียงพยัญชนะหยุด เพดานอ่อน ไม่ก้อง 2 แบบ คือ
วัดทศทิศาราม
วัดทศทิศาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี มีที่ดินตั้งวัดเนื้อที่ 16 ไร่ 54 ตารางวา
วัดทศทิศารามสร้างเมื่อวันที่ 10 พฤษภาคม พ.ศ. 2435 เดิมตั้งอยู่ตำบลบึงคอไห ห่างจากที่ตั้งปัจจุบันประมาณ 2 กิโลเมตร มีนามว่า วัดอู่ตะเภา ต่อมาเมื่อบริษัทขุดคลองแลคูนาสยามได้ขุดคลองส่งน้ำขึ้นเมื่อ พ.ศ. 2444 หม่อมหลวงกิตติประกาศ (หม่อมหลวงผ่อน พนมวัน ณ อยุธยา) ได้ถวายที่ดินซึ่งเป็นที่ตั้งวัดในปัจจุบันให้แก่วัด จำนวน 16 ไร่ 54 ตารางวา พร้อมกับได้ทำการก่อสร้างวัดขึ้นมาใหม่ โดยย้ายมาจากที่เดิมเมื่อ พ.ศ. 2444 เพราะเป็นสถานที่สะดวกเหมาะสม ประกอบกับที่ดินตั้งวัดอยู่เดิมทางวัดยังมิได้กรรมสิทธ์ ได้ขนานนามวัดในที่ตั้งใหม่ว่า "วัดทศทิศาราม" ตามชื่อบิดาของผู้ถวายที่ดินและสร้างวัด คือ หม่อมทศทิศฤๅเดช วัดรับพระราชทานวิสุงคามสีมาเมื่อวันที่ 23 มิถุนายน พ.ศ. 2449
อาคารเสนาสนะ ได้แก่ อุโบสถกว้าง 12 เมตร ยาว 20 เมตร สร้างเมื่อ พ.ศ. 2448 ได้บูรณะเมื่อ พ.ศ. 2493 กุฏิสงฆ์จำนวน 6 หลัง ส่วนมากเป็นอาคารไม้ หอสวดมนต์สร้างเมื่อ พ.ศ. 2516 หอระฆัง และศาลาท่าน้ำ
ภิญโญ ทองเจือ
ภิญโญ ทองเจือ เกิดเมื่อ ปี พ.ศ. 2488 เป็นอดีตดาราภาพยนตร์และละครที่มีชื่อเสียงในอดีต เป็นพี่ชายคนละแม่ของเผ่าทอง ทองเจือ นักประวัติศาสตร์ไทย, โบราณคดี และวิทยากรด้านศิลปวัฒนธรรมและประวัติศาสตร์ไทย สำเร็จการศึกษาจากโรงเรียนเซนคาเบรียล และศึกษาต่อที่ประเทศสหรัฐอเมริกา
ประวัติ
เริ่มเข้าวงการบันเทิงโดย เฑียร์ กรรณสูต โดยเริ่มจากภาพยนตร์ทางโทรทัศน์เรื่องเหมันต์จำพราก เป็นพระเอกตอนเด็ก ๆ คู่กับ สุอินทะรีย์ กรรณสูต แต่ไม่ได้ฉายเนื่องจากทางโรงเรียนเซนโยเซฟคอนแวนด์ที่นางเอกศึกษาในช่วงนั้นไม่อนุญาตให้ออกฉาย ต่อมาหลังจากที่สำเร็จการศึกษาจากอเมริกา ได้กลับมาเล่นละครให้กับช่อง 4 บางขุนพรหมในปี พ.ศ. 2516 คือเรื่องริษยา ละครกิตติมศักดิ์ให้กับศรีไทยการละคร ของเทิ่ง สติเฟื่อง ในปี 2517 เรื่องเขมรินทร์-อินทิรา ทางช่อง 3 ต่อด้วย เชลยศักดิ์ ทางช่อง 3, สี่แผ่นดิน ทางช่อง 5 ฯลฯ ส่วนการแสดงบนจอเงินมีทั้งบทพระเอกและพระรอง โดยเริ่มจากบท โตมร ใน เขาชื่อกานต์ ของละโว้ภาพยนตร์ เป็นเรื่องแรก เมื่อ พ.ศ. 2516
เขาได้พระเอกเรื่องเดียวกันในบทเดียวกันสองรอบ เรื่องแรกคือเรื่องริษยา ซึ่งเป็นละครที่สร้างทางช่อง 4 บางขุนพรหมในปี พ.ศ. 2516 และ ช่อง 5 ในปี พ.ศ. 2525 ส่วนเรื่องที่สองคือเรื่องนิทราสายันต์ ซึ่งเป็นภาพยนตร์ในปี พ.ศ. 2516 และเป็นละครทางช่อง 5 เมื่อปี พ.ศ. 2523
ภายหลังได้ผันตัวจากงานแสดงไปทำงานประจำหลายตำแหน่ง เช่นบริษัท ไอบีเอ็ม จำกัด, ที่ปรึกษาของค่ายกรังด์ปรีซ์ของคุณปราจิณ เอี่ยมลำเนา, ที่ปรึกษาของบริษัทบางกอกแลนด์ เอเจนซี่ ซึ่งเป็นบริษัทรับผิดชอบธุรกิจและพัฒนาเมืองทองธานี โดยเขาได้เป็นประธานกรรมการบริหารนิติบุคคลอาคารชุดเกือบทุกอาคารในเมืองทองธานี นอกจากนี้เขายังที่ปรึกษาให้กับอีกหลายบริษัท รวมทั้งบริหารงานโรงเรียนอนุบาลปรางทิพย์ และอนุบาลนิธิกานต์ด้วย
ชีวิตส่วนตัว สมรสกับ นิธิกานต์ ทองเจือ มีบุตรและบุตรีที่อยู่วงการบันเทิง คือ พีท ทองเจือ พระเอกภาพยนตร์,ละคร และนักแข่งรถที่มีชื่อเสียง, น้ำผึ้ง ภานุชนารถ ทองเจือ, นันต์ จินตภัทร ทองเจือ และน้ำตาล ดรัลรัตน์ ทองเจือ อีกทั้งยังมีบุตรนอกสมรสคือ สายฟ้า เศรษฐบุตร ปัจจุบันดำรงตำแหน่งประธานกรรมการบริหารนิติบุคคลอาคารชุด บริษัท บางกอกแลนด์ เอเจนซี่ จำกัด นอกจากนี้ยังมีบุตรที่เกิดกับ จีราวัจน์ จารุวิจิตร คือ พันธวัจน์ ทองเจือ
มุตสึ มูเนมิตสึ
มุตสึ มูเนมิตสึ (陸奥 宗光 (Mutsu Munemitsu), 20 สิงหาคม 1844-24 สิงหาคม 1897) เป็นรัฐบุรุษและนักการทูตชาวญี่ปุ่นใน ยุคเมจิ ของญี่ปุ่น
ช่วงชีวิต
มุตสึเกิดในครอบครัวซามูไรที่รับใช้ตระกูลโทกูงาวะ แต่พ่อของเขาคือดาเตะ มูเนฮิโระเป็นซามูไรหัวก้าวหน้าที่ต้องการโค่นล้มระบอบโชกุนและเชิดชูองค์พระจักรพรรดิ ต่อมามุตสึได้เข้าฝึกทหารเรือที่ ศูนย์ฝึกทหารเรือ ของคัตสึ ไคชูที่โคเบะพร้อมกับซากาโมโตะ เรียวมะและอิโต ฮิโรบูมิ
ก้าวเข้าสู่การเมือง
หลังจากเข้าสู่ยุคเมจิ มุตสึก็ได้เป็นผู้ว่าราชการถึง 2 จังหวัดคือจังหวัดเฮียวโงะและจังหวัดคานางาวะ แต่ก็มีอันต้องติดคุกนานถึง 5 ปีระหว่างปี ค.ศ. 1878 ถึงปี ค.ศ. 1883 เพราะไปติดต่อกับไซโง ทากาโมริในช่วงกบฏซัตสึมะ หลังจากออกจากคุกเขาก็ได้กลับเข้าร่วมรัฐบาลอีกครั้งในกระทรวงการต่างประเทศ ในปี ค.ศ. 1884 มุตสึได้เดินทางไปศึกษาต่อที่ ยุโรป หลังจากเรียนจบเขาก็ได้เดินทางไปยัง วอชิงตัน ดี.ซี. ในฐานะรัฐมนตรีในปี ค.ศ. 1888 เพื่อแก้ไขสนธิสัญญาที่ไม่เป็นธรรมระหว่างญี่ปุ่นและสหรัฐอเมริกา
บั้นปลายชีวิต
มุตสึหลังจากวางมือทางการเมืองเขาใช้ชีวิตที่เหลือกับมุตสึ เรียวโกะ ภริยาคู่ชีวิตก่อนจะถึงแก่อสัญกรรมด้วยโรควัณโรคที่บ้านพักในแขวงคิตะ หลังจากผ่านวันเกิดของเขาเพียง 4 วัน
1844 1897
ชวเลข
ชวเลข (shorthand) หมายถึง วิธีการเขียนข้อความอย่างย่อด้วยสัญลักษณ์ เพื่อเพิ่มความเร็วในการเขียนหรือการจดบันทึก เมื่อเทียบกับการเขียนปกติธรรมดาในภาษาหนึ่งๆ ขั้นตอนของการเขียนให้เป็นชวเลขเรียกว่าการเขียนชวเลข
องค์การบริหารส่วนตำบลสำพะเนียง (จังหวัดพระนครศรีอยุธยา)
องค์การบริหารส่วนตำบลสำพะเนียง เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 5 กับพื้นที่บางส่วนของหมู่ที่ 2–4 ตำบลบ้านแพรก พื้นที่ทั้งหมดของหมู่ที่ 3–6 และบางส่วนของหมู่ที่ 1–2 ตำบลสำพะเนียง (เฉพาะนอกเขตเทศบาลตำบลบ้านแพรก) และพื้นที่ทั้งหมดของตำบลบ้านใหม่ อำเภอบ้านแพรก จังหวัดพระนครศรีอยุธยา เดิมได้รับการจัดตั้งเป็นสภาตำบลสำพะเนียงใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลสำพะเนียงเมื่อวันที่ 25 ธันวาคม พ.ศ. 2539
ชวเลข
stenography มาจากภาษากรีกว่า stenos = แคบ, ใกล้; graphos = การเขียน หรือบางครั้งอาจเรียกว่า "brachygraphy" หรือ "tachygraphy"
องค์การบริหารส่วนตำบลสำพะเนียง (จังหวัดพระนครศรีอยุธยา)
ต่อมาในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลบ้านแพรกและสภาตำบลบ้านใหม่ รวมเข้ากับพื้นที่องค์การบริหารส่วนตำบลสำพะเนียง ทำให้เขตองค์การบริหารส่วนตำบลสำพะเนียงครอบคลุมพื้นที่ตำบลบ้านใหม่ทั้งตำบล รวมทั้งบางส่วนของตำบลบ้านแพรกกับตำบลสำพะเนียง (นอกเขตเทศบาลตำบลบ้านแพรก)
ชวเลข
ชวเลขนั้นมีหลากหลายรูปแบบมาก ระบบชวเลขทั่วไปมักจะมีการกำหนดสัญลักษณ์หรือคำย่อเพื่อแทนคำหรือวลีธรรมดา ซึ่งช่วยให้ผู้ฝึกฝนสามารถเขียนชวเลขได้เร็วพอๆ กับคำพูดของคน
เครื่องยนต์ V
เครื่องยนต์ V (V engine) คือเครื่องยนต์สันดาปภายในที่มีลูกสูบและกระบอกสูบจำนวนสองแถววางตัวเป็นรูปตัว V ส่วนใหญ่นิยมวางทำมุม 60 องศาแต่ไม่ใช่หลักเกณฑ์ตายตัว เมื่อเทียบกับเครื่องยนต์สูบเรียงแล้ว เครื่องยนต์ V มีขนาดสั้นกว่าจึงสามารถสามารถติดตั้งไว้ในรถหลากหลายประเภท มีความสูงและน้ำหนักพอกัน มีแรงบิดมากกว่าที่รอบเท่ากัน แต่มีการสั่นสะเทือนภายในห้องเครื่องมากกว่า การซ่อมบำรุงทำได้ยากกว่า
เครื่องยนต์ V แบบแรกมีสองสูบ ถูกออกแบบโดยนายวิลเฮ็ล์ม ไมบัค และถูกสร้างขึ้นโดยนายก็อทลีพ ไดม์เลอร์ในปีค.ศ. 1889 และมีการพัฒนาจำนวนสูบขึ้นตามลำดับ ภายในปีค.ศ. 1903 ก็สามารถพัฒนาได้ถึง V8 ในช่วงแรกใช้ในวงการแข่งขันเรือยนต์ และในอีกหนึ่งปีให้หลังก็พัฒนาได้ถึง V12
รถยนต์สมรรถนะสูงทั่วไป หากใช้เครื่องยนต์สูบเรียงจะติดตั้งได้ไม่เกิน 6 สูบเท่านั้น แต่หากใช้เครื่องยนต์ V อาจติดตั้งได้ถึง 12 สูบ
แชมพู
แชมพู หรือ ยาสระผม เป็นผลิตภัณฑ์บำรุงเส้นผม ปกติอยู่ในรูปของของเหลวหนืด ใช้สำหรับทำความสะอาดเส้นผม แชมพูยังมีบรรจุในแบบก้อนเหมือนก้อนสบู่ แชมพูใช้โดยทาบนเส้นผมที่เปียก นวดเข้ากับเส้นผม และล้างออก ผู้ใช้บางคนอาจใช้แชมพูร่วมกับผลิตภัณฑ์นวดผม
แชมพูสูตรเฉพาะมีสำหรับคนที่มีรังแค ทำสีผม แพ้แป้งหรือกลูเทน คนที่สนใจใช้ผลิตภัณฑ์ "จากธรรมชาติล้วน" "อินทรีย์" หรือ "ผลิตจากพืช" ทารก และเด็ก (แชมพูเด็กทำให้ระคายเคืองน้อยกว่า) นอกจากนี้ยังมีแชมพูที่ผลิตเพื่อใช้กับสัตว์ที่อาจบรรจุยาฆ่าแมลง หรือยาชนิดอื่น ๆ ที่บำรุงผิวหรือรักษาการติดเชื้อปรสิต เช่น เห็บหมัด
ส่วนประกอบที่มักใช้
ได้แก่ สารชำระล้าง (detergents) หรือ สารลดแรงตึงผิว (surfactants) แบ่งออกเป็นหลายกลุ่มได้แก่
รายชื่อเกาะในจังหวัดตราด
เกาะในจังหวัดตราดมีจำนวนมากกว่า 66 เกาะตั้งอยู่ใน 11 ตำบล 5 อำเภอ มีพื้นที่ทั้งหมดไม่น้อยกว่า 357.298 ตารางกิโลเมตร เกาะส่วนมากอยู่ภายใต้ความรับผิดชอบของอุทยานแห่งชาติหมู่เกาะช้าง เกาะที่มีขนาดใหญ่ที่สุดสองเกาะและมีขนาดพื้นที่มากกว่า 100 ตารางกิโลเมตร คือ เกาะช้าง รองลงมาคือ เกาะกูด และที่มีขนาดรองลงมา คือ เกาะหมาก เกาะรัง เกาะกระดาด และเกาะไม้ซี้
เกาะช้างเป็นทั้งแหล่งท่องเที่ยวทางทะเลที่สำคัญและเป็นพื้นที่ที่มีการศึกษาความหลากหลายทางชีวภาพทั้งบนบกและในทะเลมานานนับร้อยปี โดยนักวิทยาศาสตร์ชาวเดนมาร์กชื่อ โยฮันเนส ชมิดท์ (Ernst Johannes Schmidt; ชื่อย่อ Johs. Schmidt) และ ทีโอดอร์ มอร์เทนเซน (Ole Theodor Jensen Mortensen; ชื่อย่อ Th. Mortensen) ที่ทำการรวบรวมและศึกษาพืชโดยเฉพาะป่าชายเลนและสัตว์ทะเลบริเวณเกาะช้างตั้งแต่ปี ค.ศ. 1899 (พ.ศ. 2442 ในรัชสมัยพระบาทสมเด็จพระจุลจอมเกล้าเจ้าอยู่หัว) มีผลงานตีพิมพ์เผยแพร่จำนวนมาก
ต่อไปนี้เป็นรายชื่อเกาะในจังหวัดตราดของประเทศไทย เรียงจากหน่วยการปกครอง (ตำบล) นอกสุดไปส่วนกลางและตามลำดับขนาดเล็กไปใหญ่ (จากระบบฐานข้อมูลกลางและมาตรฐานข้อมูล กรมทรัพยากรทางทะเลและชายฝั่ง ) (รายชื่อนี้ไม่นับรวมเกาะที่มีขนาดเล็กมาก โขดหิน และหินโสโครก ในความเข้าใจทั่วไปที่ไม่เป็นไปตามคำนิยามของคำว่า "เกาะ" )
วัมบู
วัมบู (Huambo) เป็นเมืองศูนย์กลางของจังหวัดวัมบู ประเทศแองโกลา เป็นเมืองใหญ่เป็นอันดับที่ 2 รองจากกรุงลูอันดา ตั้งอยู่ที่ระดับความสูง 1,721 เมตรจากระดับน้ำทะเล
กีฬาเพาะกายในซีเกมส์ 2021
กีฬาเพาะกาย การแข่งขันใน ซีเกมส์ 2021 ได้จัดขึ้นที่ ศูนย์ฝึกอบรมกีฬาและการแข่งขันฮานอย ใน ฮานอย, ประเทศเวียดนาม. เกิดขึ้นตั้งแต่วันที่ 13 ถึง 15 พฤษภาคม พ.ศ. 2565.